PRIOPĆENJE ZA MEDIJE

**UNAPRJEĐENJE PISMENOSTI U ZDRAVSTVENOM UČILIŠTU**

**RAZVOJ KOMPETENCIJA ZA TRŽIŠTE RADA I CJELOŽIVOTNO UČENJE**

**ZAGREB, 15. prosinca 2017.** Potpisivanjem ugovora s Ministarstvom znanosti i obrazovanja, 30. studenog započela je provedba projekta „Unaprjeđenje pismenosti u Zdravstvenom učilištu“, financiranog iz sredstava Europskog socijalnog fonda u vrijednosti od 1.489.755,23 kn. Projektom će se tijekom sljedeće dvije godine razviti i s učenicima Zdravstvenog učilišta iz Zagreba provesti deset novih fakultativnih i izvannastavnih programa usmjerenih na razvoj prirodoslovne, matematičke, digitalne, medijske, čitalačke, multikulturalne i višejezične pismenosti učenika. Nositelj projekta je Zdravstveno učilište, a izvodi ga u partnerstvu s Učilištem Ambitio.

Kako doznajemo od voditelja ovog projekta, Nenada Petrovića, projektom će se razviti kompetencije učenika potrebne za nastavak školovanja ili kvalitetan ulazak na tržište rada, kao i svijest o važnosti cjeloživotnog učenja. Unaprjeđenjem pismenosti učenici će steći skup vještina i znanja koje će ih osposobiti za pronalaženje, kritičko vrednovanje, obradu i korištenje informacija. Organiziranjem edukativnih radionica za nastavnike ojačat će se i osobni nastavnički kapaciteti i razviti nove kompetencije u primjeni metoda učenja i obrazovnih programa temeljenih na ishodima učenja.

Kroz projekt će se u školi izgraditi i sustav za e-učenje, kao dio nacionalnog sustava za učenje na daljinu Merlin u školi.

Voditelj projekta:

Nenad Petrović

**Kontakt:**

Nenad Petrović

GSM: 098 663 425

neno.petrovic@gmail.com